《馆中写怀寄乐山琴庵》
宋代·张埴

动荡六合间，是谁行春风。万有本天分，此气何冲融。

一嘘著旧树，几朵班新红。居然受巧摘，持以当晴穹。

相期到烂熳，一笑成舂容。政不满金谷，何复言锦宫。

未尝五日雨，人事乃尔穷。亦思发幽抱，求勿孤天工。

跛履去洛阳，打拐不谓同。旦莫造化手，倘侠辟可衷。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。